ફિલ્મના અમુક સીન્સ થિયેટરની બહાર નીકળ્યા પછી પણ યાદ રહી જાય છે. જેમ કે, હુમા કુરેશી બની છે ઝરીના, કાલાની એક સમયની પ્રેમિકા. એકાએક બન્ને ફરી મળી જાય છે મજાની રેસ્ટોરાંમાં. એક્સ લવર્સના ડિનરનો આ સીન બન્નેના ઉત્કૃષ્ટ અભિનયથી નીખરી ઊઠ્યો છે. આ ઉપરાંત મુંબઈના એક ફ્લાયઓવર પર શૂટ થયેલો સીન પણ વીએફએક્સની મદદથી દિલધડક બન્યો છે. આ ઉપરાંત રજનીકાંત-નાના પાટેકરની ટક્કરના સીન્સ તથા ઍક્શન સીન્સ પણ પૈસાવસૂલ છે. કાલાની પત્નીની ભૂમિકામાં ઈશ્વરી રાવ તથા કાલાના દીકરાની પ્રેમિકાની ભૂમિકામાં અંજલિ પાટીલ પણ સરસ.